Изх.№25-00-97/25.07.2025 г.

ОБС Вх. № 142/ 25.07.2025 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

 **ОТНОСНО:** Даване на съгласие за учредяване на възмездно и безсрочно сервитутно право на прокарване на общи мрежи и съоръжения на техническата инфраструктура - подземен електропровод през второстепенна общинска улица в с. Чепинци – ул. „Демокрация”, между о.т. 80 и о.т. 81 за обект: „Външно ел. захранване на „Аптека със склад и офиси” в УПИ VIII-960, кв. 113, с. Чепинци, общ. Рудозем”, с възложител Кристиан Красимиров Милев.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № 94-00-301/07.03.2025 г. от Кристиан Красимиров Милев, в качеството му на възложител, с искане за учредяване на право на прокарване на подземен електропровод за обект: „Външно ел. захранване на „Аптека със склад и офиси” в УПИ VIII-960, кв. 113, с. Чепинци, общ. Рудозем”.

 Със заповед № РД-171/02.04.2025 г. на Кмета на община Рудозем е разрешено изработването на изменение на Подробен устройствен план — ПР на кв. 113 по плана на с. Чепинци, одобрен със Заповед № РД-602/23.04.1985 г. в обхвата на второстепенна общинска улица в с. Чепинци – ул. „Демокрация”, между о.т. 80 и о.т. 81.

 Проектът е изработен във връзка с необходимостта от учредяване на сервитут - прокарване на общи мрежи и съоръжения на техническата инфраструктура - подземен електропровод за обект: „Външно ел. захранване на „Аптека със склад и офиси” в УПИ VIII-960, кв. 113, с. Чепинци, общ. Рудозем”.

 Дължината на трасето на обекта е 14,00 м. Ширината на сервитутната ивица е 1,00 м. (по 0,50 м. по двете страни на оста). Засегната от проектното предложение е второстепенна улица, публична общинска собственост.

 Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

 Със Заповед № РД – 182/09.04.2025 г. на Кмета на община Рудозем е одобрена план - схема по чл. 108, ал. 2 от ЗУТ за мрежите и съоръженията на техническата инфраструктура за обект: „Външно ел. захранване на „Аптека със склад и офиси” в УПИ VIII-960, кв. 113, с. Чепинци, общ. Рудозем”.

 Соглед създаване на предпоставки за реализиране на проектното предложение, е необходимо Общинския съвет да даде съгласие за прокарване на подземен електропровод, тъй като се касае за разпореждане с общинско имущество чрез учредяване на ограничени вещни права.

 Предвид гореизложеното и на основание чл. 21, ал. 1, т. 8 от ЗМСМА във връзка с чл. 8, ал. 1 от ЗОС, във връзка с чл. 67, ал. 1, чл. 193, ал. 4 и ал. 8 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

 I. Дава съгласие да бъдат учредено възмездно и безсрочно сервитутно право на прокарване на общи мрежи и съоръжения на техническата инфраструктура - подземен електропровод в полза на Кристиан Красимиров Милев, с ЕГН 9008126049, с постоянен адрес: с. Чепинци, ул. „Демокрация” № 66, общ. Рудозем за обект: „Външно ел. захранване на „Аптека със склад и офиси” в УПИ VIII-960, кв. 113, с. Чепинци, общ. Рудозем”, в съответствие с устройствена план - схема по чл. 108, ал. 2 от ЗУТ за мрежите и съоръженията на техническата инфраструктура, одобрена със Заповед № РД – 182/09.04.2025 г. на Кмета на община Рудозем, през засегнат имот – публична общинска собственост, както следва:

Второстепенна общинска улица в с. Чепинци – ул. „Демокрация”, между о.т. 80 и о.т. 81, с площ на сервитутната ивица: 14,00 кв.м.

 II. Цената на учреденото сервитутно право по т. I следва да бъде определено по реда на чл. 210 от ЗУТ, съгласно чл. 193, ал. 8 от същия закон.

 III. Възлага на Кмета на на община Рудозем да извърши всички необходими фактически и правни действия за изпълнение на настоящото решение.

СБ/

